**Ministru kabineta noteikumu projekta „Par Latvijas Republikas valdības un Maķedonijas Republikas valdības protokolu par Nolīguma par tādu personu atpakaļuzņemšanu, kuras uzturas nelikumīgi, īstenošanu” sākotnējās ietekmes novērtējuma ziņojums (anotācija)**

|  |
| --- |
| I. **Tiesību akta projekta izstrādes nepieciešamība** |
| 1. | Pamatojums | 2007.gada 18.septembrī tika parakstīts Nolīgums starp Eiropas Kopienu un Bijušo Dienvidslāvijas Maķedonijas Republiku par tādu personu atpakaļuzņemšanu, kuras uzturas nelikumīgi (turpmāk – Nolīgums), kas stājās spēkā 2008.gada 1.janvārī. Nolīguma 19.pants paredz Nolīguma īstenošanas protokolu slēgšanu starp Eiropas Savienības (pirms Lisabonas līguma spēkā stāšanās – Eiropas Kopiena) dalībvalstīm un Bijušo Dienvidslāvijas Maķedonijas Republiku. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz atpakaļuzņemšanas procedūras starp Eiropas Savienības dalībvalstīm un Bijušo Dienvidslāvijas Maķedonijas Republiku tiek regulētas saskaņā ar Nolīgumu. Ņemot vērā to, ka Nolīguma 19.pants paredz Eiropas Savienības dalībvalstu un Bijušās Dienvidslāvijas Maķedonijas Republikas divpusējo īstenošanas protokolu slēgšanu, Latvija un Maķedonija ir savstarpēji ieinteresētas šāda īstenošanas protokola noslēgšanā, kurā ir atrunāti praktiskie personu atpakaļuzņemšanas aspekti, kā arī noteiktas abu pušu kompetentās iestādes un to kontaktinformācija, lai efektīvi tiktu veiktas atpakaļuzņemšanas procedūras saskaņā ar Nolīgumā ietvertajām normām.Saskaņā ar Nolīguma 19.pantu protokols stājas spēkā pēc tam, kad par to ir paziņots Apvienotajai atpakaļuzņemšanas komitejai, kuru veido Eiropas Savienības dalībvalstis un Bijusī Dienvidslāvijas Maķedonijas Republika. Līdzīgi īstenošanas protokoli ir noslēgti ar Krievijas Federāciju un Moldovas Republiku:- Latvijas Republikas valdības un Krievijas Federācijas valdības protokols par 2006.gada 25.maija Nolīguma starp Eiropas Kopienu un Krievijas Federāciju par atpakaļuzņemšanu īstenošanu tika parakstīts 2009.gada 9.jūlijā un stājās spēkā 2009.gada 26.septembrī;- Latvijas Republikas valdības un Moldovas Republikas valdības protokols par Nolīguma starp Eiropas Kopienu un Moldovas Republiku par to personu atpakaļuzņemšanu, kuras uzturas neatļauti, īstenošanu (Īstenošanas protokols) tika parakstīts 2010.gada 1.oktobrī un stājās spēkā 2010.gada 29.oktobrī.Protokola projekts ir tehniska rakstura dokuments, kurā ir norādītas pušu kompetentās iestādes, kas realizēs Nolīguma īstenošanu. Protokolā ir noteikta personu atpakaļuzņemšanas procedūra (atpakaļuzņemšanas pieprasījumu un tranzīta pieprasījumu nosūtīšanas kārtība un termiņi, robežšķērsošanas vietas, pārvietošanas nosacījumi eskorta pavadībā, personas intervēšanas kārtība).Protokola projekts 2011.gada 3.novembrī tika izsludināts Valsts sekretāru sanāksmē (prot. Nr.43, 4.§). Iekšlietu ministrija precizēja protokola projektu atbilstoši saskaņošanā iesaistīto institūciju izteiktajiem iebildumiem un priekšlikumiem un 2012.gada sākumā iesniedza precizēto protokola projektu izvērtēšanai Maķedonijas pusei. Kopš 2012.gada līdz 2014.gada vidum Maķedonijas puse sarakstījās ar Latvijas pusi saistībā ar Maķedonijas puses priekšlikumu grozīt gan protokola projekta nosaukumu, gan protokola projekta tekstu, precizējot atsauci uz Nolīgumu, proti, labojot Maķedonijas valsts nosaukumu Nolīguma nosaukumā un tekstā. Maķedonijas puse norādīja, ka Maķedonijas nosaukums ir nostiprināts konstitūcijā un tas ir Maķedonijas Republika, nevis Bijusī Dienvidslāvijas Maķedonijas Republika.Iekšlietu ministrija kopīgi ar Ārlietu ministriju secināja, ka minētais Maķedonijas puses priekšlikums nevar tikt atbalstīts, jo Nolīguma nosaukuma maiņa nav Latvijas puses kompetencē, jo minētais Nolīgums tika noslēgts starp Eiropas Kopienu un Maķedoniju. Līdz ar to Eiropas Komisija būtu kompetentā institūcija jautājuma risināšanai par Nolīguma nosaukuma maiņu.Latvijas puse piedāvāja Maķedonijas pusei protokola projekta tekstā atsaukties uz Nolīguma oficiālo publikāciju Eiropas Savienības Oficiālajā Vēstnesī, norādot minētās publikācijas numuru un datumu, taču neatšifrēt minētā nolīguma pušu nosaukumus, proti „Nolīgums par tādu personu atpakaļuzņemšanu, kuras uzturas nelikumīgi, kas tika publicēts Eiropas Savienības Oficiālajā Vēstnesī 2007.gada 19.decembrī (L334/1-L334/24)”.Minēto risinājumu izmantoja arī Austrijas Republika, parakstot protokolu par Nolīguma īstenošanu ar Maķedonijas Republiku.2014.gada jūlijā Maķedonijas puse informēja par piekrišanu Latvijas puses piedāvātajam jautājuma risinājumam. |
| 3. | Projekta izstrādē iesaistītās institūcijas | Iekšlietu ministrija un Valsts robežsardze |
| 4. | Cita informācija  | 2014.gada 16.oktobrī noteikumu projekts tika izsludināts Valsts sekretāru sanāksmē VSS-952 (prot. Nr. 40 8. §). Ārlietu ministrija un Finanšu ministrija saskaņoja noteikumu projektu bez iebildumiem. Saskaņošanas rezultātā tika panākta vienošanās par Tieslietu ministrijas izteiktajiem iebildumiem.Iekšlietu ministrija pēc Valsts sekretāru sanāksmes nosūtīja protokola projektu izvērtēšanai Maķedonijas pusei.Sešu mēnešu laikā pēc izsludināšanas Valsts sekretāru sanāksmē Iekšlietu ministrija nav iesniegusi noteikumu projektu Valsts kancelejā, lai virzītu izskatīšanai noteiktā kārtībā Ministru kabinetā, jo Maķedonijas puse nav sniegusi oficiālo atbildi saistībā ar protokola projekta virzību.Š.g. 21.maijā noteikumu projekts tika atsaukts Valsts sekretāru sanāksmē (prot. Nr. 20 38. §).Š.g. maija beigās Iekšlietu ministrija ir saņēmusi informāciju no Ārlietu ministrijas par Maķedonijas puses piekrišanu noslēgt protokolu Latvijas puses piedāvatājā redakcijā. Ņemot vērā minēto, Iekšlietu ministrija virza noteikumu projektu izskatīšanai Ministru kabinetā bez izsludināšanas Valsts sekretāru sanāksmē, jo protokola projekta redakcija nav mainījusies un Maķedonijas puse saskaņoja to Latvijas piedāvātajā redakcijā. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz personām, kuras varētu būt pakļauti readmisijas procedūrai |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 2007.gada 18.septembrī tika parakstīts Nolīgums starp Eiropas Kopienu un Bijušo Dienvidslāvijas Maķedonijas Republiku par to personu atpakaļuzņemšanu, kuras uzturas nelikumīgi, kas stājās spēkā 2008.gada 1.janvārī. Nolīguma 19.pants paredz starp Eiropas Savienības dalībvalstīm un Bijušo Dienvidslāvijas Maķedonijas Republiku Nolīguma īstenošanas protokolu slēgšanu. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
|  |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Nolīgums starp Eiropas Kopienu un Bijušo Dienvidslāvijas Maķedonijas Republiku par to personu atpakaļuzņemšanu, kuras uzturas nelikumīgi |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Nolīguma 19.pants | Protokola projekts | Nolīguma 19.panta prasības tiks nodrošinātas pilnībā | Protokola projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Projekts šo jomu neskar. |
| 2. | Sabiedrības līdzdalība projekta izstrādē |  Projekts šo jomu neskar. |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija | Ņemot vērā to, ka protokola projekts ir izstrādāts pamatojoties uz Nolīguma 19.pantu un ir tehniska rakstura dokuments, sabiedrības līdzdalība protokola projekta izstrādē nebija nepieciešama, jo tas ir Latvijas un Maķedonijas konkrēto kompetento iestāžu jautājums. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts robežsardze, Pilsonības un migrācijas lietu pārvalde, Ārlietu ministrija |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts nemaina iesaistīto institūciju kompetenci  |
| 3. | Cita informācija | Nav. |

Anotācijas III, IV un V sadaļas 2.tabula – projekts šīs jomas neskar.

Iekšlietu ministrs R.Kozlovskis

Vīza: Valsts sekretāre I.Pētersone - Godmane

29.06.2015. 9:31

1264

K.Zagoskina

67219584, karina.zagoskina@iem.gov.lv